શહેરના દરેક વિસ્તારમાં આશરે પાંચથી સાત હજાર મિલકતો અર્થાત સિટી સર્વે નંબરોની પ્રોપર્ટી કાર્ડ અને રેકર્ડ જાળવણી માટે દરેક વિસ્તારો મુજબ મેન્ટેનન્સ સર્વેયરની નિમણૂક થાય છે. જમીન મહેસુલ કાયદા મુજબ મેન્ટેનન્સ સર્વેયરે સ્વીકારેલી અરજી-પુરાવાને આધારે કોઇપણ હક્ક ફેરફારની પાડેલી નોંધો અંગે કલમ 135-ડીની નોટિસ બજ્યા બાદ 30-35 દિવસ બાદ વર્ગ-2ના અધિકારીશ્રી દ્વારા તેવી નોંધ મંજૂર કે નામંજૂર થાય છે. સિટી સર્વે કચેરીમાં પ્રોપર્ટી કાર્ડની નકલો જનસેવા કેન્દ્રમાંથી જરૂરી ફી ભર્યેથી આપવામાં આવે છે. જેમાં સરકારી-અર્ધ સરકારી જમીનોની માહિતી પણ સિટી સર્વે કચેરીમાંથી મળી શકે છે.